Jacob Ziv

Ja'akov Ziv (, ; * 27. november 1931, Tverja – 25. marec 2023) bol izraelský informatik, ktorý spoločne s Abrahámom Lempelom vyvinul bezstratové kompresné algoritmy LZ77 a LZ78. Obaja potom v spolupráci s Terrym Welchom vyvinuli ich vylepšenie, LZW. Je nositeľom viacerých ocenení a v rokoch 1996 až 2004 bol prezidentom Izraelskej akadémie vied a klasického vzdelávania.

Životopis 
Narodil sa v Tverji v britskom mandáte Palestína a študoval elektroinžinierstvo na Technione v Haife, kde postupne získal tituly B.Sc., Dip. Eng. a M.Sc. (1954 a 1957). V následnom doktorandskom štúdiu pokračoval na Massachusettskom technologickom inštitúte, kde v roku 1962 získal titul D.Sc.

V roku 1970 začal pôsobiť na svojej alma mater v Haife, kde sa stal profesorom. Jeho výskum zahŕňa kompresiu dát, teóriu informácie a štatistickú komunikačnú teóriu. V rokoch 1974 až 1976 bol dekanom fakulty elektroinžinierstva a v rokoch 1978 až 1982 viceprezidentom pre akademické záležitosti. Od roku 1987 strávil tri roky v Informačnom výskumnom oddelení Bell Labs v Murray Hill v New Jersey.

Referencie

Iné projekty

Zdroj 

Nositelia Hammingovej medaily
Izraelskí informatici
Informatici židovského pôvodu
Izraelské osobnosti židovského pôvodu
Židia v Britskom mandáte v Palestíne
Členovia American Philosophical Society
Členovia Európskej akadémie vied a umení
Členovia American Academy of Arts and Sciences
Členovia United States National Academy of Sciences
Nositelia Izraelskej ceny
Absolventi MIT